**RIBNIŠKA POLKA**

Ribič ribe gre lovit, v vodi tam za grmom skrit,

palico v rokah drži, in na ribico preži,

ves zamaknjen od skrbi, v vodo uprte so oči,

vrvica potrese se, prazno ven potegnil je.

Skoraj ščuko bi dobil, prepočasen je le bil,

prazen trnek zdaj ima, ribica pa se smehlja,

pozno je že, se mrači, rib'ce od nikoder ni,

črvov kmalu več ne bo, saj mu rib'ce vse požro.

Noč prekrila je zemljo, ribiču pa je težko,

niti ene ni dobil, ribice je le redil,

ribič gre domov srdit, mislil je da ribo sit,

pa namesto ribice, za večerjo bo kafe.